
[bookmark: _GoBack]Mae Gareth ac Elfed yn trafod gwyliau’r gorffennol.
Gareth:	Pa un yw’r lle pella o Gymru rwyt ti wedi bod ynddo?
Elfed:	 O . . . gad i fi feddwl nawr  . . . Tsieina, siŵr o fod. Ro’n nhw’n wyliau bythgofiadwy, wir i ti. Gwnaeth y lle argraff fawr arna i. Ond a i byth yno eto, cofia.
Gareth:	Pam lai?
Elfed:	Wel, dyna’r lle mwyaf gwahanol dw i wedi bod ynddo. Do’n i ddim yn gallu deall neb na dim. Ac ro’n i’n casáu hynny!
Gareth:	Wel, dw i ddim wedi bod yn bellach na chyfandir Ewrop erioed.
Elfed:	Naddo, wir, Gareth?
Gareth:	Naddo. Faswn i byth eisiau mynd chwaith, a bod yn onest. Yn fy marn bach i, mae popeth yng ngwledydd Ewrop – y traethau prydfertha, y bobl neisa’, yr adeiladau mwyaf trawiadol a’r amgueddfeydd gorau.
Elfed:	Falle, wir.
Gareth:	Dwed ’te, beth oedd y sbardun i ti fynd i Tsieina?
Elfed:	Manon oedd eisiau ymarfer siarad Tsieinëeg, ti’n gweld. 
Gareth:	Bobol bach, ers pryd mae hi’n dysgu, dwed?
Elfed:	Ers pum mlynedd nawr. Roedd hi eisiau magu hyder wrth ddefnyddio’r iaith.
Gareth:	Go lew, wir.
Elfed: 	Mae hi wrth ei bodd, cofia. . . . mae hi’n meddwl y byd o’r iaith a’r diwylliant. Uchafbwynt y gwyliau iddi hi oedd gallu siarad â gyrrwr tacsi am y teulu. Dyw hi byth yn sôn am weld Wal Fawr Tsieina! 
Gareth:	Chwarae teg iddi!
